‘સંબંધોના આટાપાટામાં બેવકૂફ બનીને પણ સંબંધો સાચવવા પડે, છેતરાઈ રહ્યા છીએ એની ખાતરી હોવા છતાં મૂરખ બનીને મન મનાવવું પડે...’ સમજદાર પતિ તરીકે એણે પત્નીને બીજા દૃષ્ટિકોણથી સમજાવ્યું. ‘શાલિની અને સુભાષકુમારને પૈસાની ભૂખ છે અને જરા જુદી રીતે વિચારીએ બાપની મિલકતમાં દીકરીને પણ હિસ્સો તો મળવો જ જોઈએને? મોટું મન રાખીને આપણે એમ માનવાનું કે એ આ રીતે ટૂકડે ટૂકડે એનો ભાગ મેળવી રહી છે...’ એણે હતાશાથી માથું ધુણાવ્યું. ‘મોટી બહેન થઈને માંગણની જેમ વર્તે તો એને રોકવાનું પણ શરમજનક લાગે...’